K o m u n i k é

Vláda Slovenskej republiky na svojom zasadnutí dňa ....februára 2005 zobrala na vedomie informáciu o aktualizácii strednodobej prognózy  makroekonomického vývoja v SR do rok 2008. Aktualizáciu prognózy vypracovalo MF SR a na zasadnutie vlády ju predložilo ako iniciatívny materiál informatívneho charakteru. 
Revízia prognózy bola vypracovaná na základe nových informácií o makroekonomickom vývoji za tri štvrťroky 2004 a mesačných indikátorov do konca roka. Časový horizont bol predĺžený do roku 2008 v súlade s pripravovaných viacročným rozpočtom. Prognóza zohľadňuje posledné očakávania o vývoji vnútorných a vonkajších podmienok ekonomiky SR – plnenie hlavných zámerov hospodárskej politiky v SR, plnenie stratégie prijatia eura a priebehu konvergencie, oživovanie ekonomík EÚ a OECD a relatívnu stabilitu svetových cien v budúcich rokoch. 
Za daných podmienok prognóza potvrdzuje pozitívne trendy vývoja predpokladané pri zostavovaní viacročného rozpočtu na rok 2005-2007 a pri aktualizácii konvergenčného programu SR – naďalej relatívne vysoký, avšak udržateľný rast ekonomiky (v priemere 5,4%), znižovanie miery inflácie až na 2%, rast miezd blížiaci sa k 1% a mierny rast zamestnanosti. Vyššie investičné dovozy prechodne prehĺbia deficit bežného účtu v rokoch 2005 a 2006 na úroveň okolo 4% HDP, avšak v ostaných rokoch nastane výrazné zlepšenie bilancie. 
Aktualizovaná prognóza bola posudzovaná vo Výbore pre makroekonomické prognózovanie (VMP), t.j. expertami nominovanými zo strany nezávislých inštitúcií produkujúcich vlastné prognózy ekonomiky (SAV, INFOSTAT, NBS, ING Bank, Tatra banka, VÚB, SlSP). Charakter predloženej prognózy bol  vo Výbore kvalifikovaný zväčša ako realistický až mierne konzervatívny.